b"\n_START_ARTICLE_\nDami\xc3\xa1n Reca\n_START_SECTION_\nResultats destacats en competici\xc3\xb3\n_START_PARAGRAPH_\nEl seu primer torneig rellevant fou el campionat de la prov\xc3\xadncia de Buenos Aires, jugat a la seva ciutat natal de La Plata._NEWLINE_El 1921, va guanyar el 1r Campionat Argent\xc3\xad, en v\xc3\xa8ncer al torneig preliminar celebrat a Buenos Aires, i organitzat pel Club Argentino de Ajedrez i posteriorment en v\xc3\xa8ncer en un matx pel t\xc3\xadtol contra Benito Villegas (5\xc2\xa0: 2), el 1921/22. Fou 7\xc3\xa8 (de 18) al (1r Torneo Suramericano de Carrasco (Montevideo) 1921/22 (el campi\xc3\xb3 fou Roberto Grau). El 1922, al II Campionat Argent\xc3\xad a Buenos Aires, qued\xc3\xa0 empatat als llocs 2n-3r (el campi\xc3\xb3 fou Villegas). El 1923/24, va guanyar a Buenos Aires el torneig del III Campionat Argent\xc3\xad, i posteriorment guany\xc3\xa0 Villegas (5\xc2\xa0: 3) en el matx pel t\xc3\xadtol. El 1923 guany\xc3\xa0 el torneig del  C\xc3\xadrculo de Ajedrez de V\xc3\xa9lez Sarsfield . El 1924 i 1925, fou declarat campi\xc3\xb3 argent\xc3\xad sense que es disput\xc3\xa9s cap matx oficial (tot i que en el per\xc3\xadode, Reca va perdre un matx contra Richard R\xc3\xa9ti 0.5\xc2\xa0: 2.5 a Buenos Aires 1924)., i va guanyar un matx no oficial contra Julio Lynch 5.5\xc2\xa0: 2.5 el 1925)._NEWLINE_El 1924 va participar en la competici\xc3\xb3 individual de la I Olimp\xc3\xadada no oficial a Par\xc3\xads, 1924, on va empatar als llocs 8\xc3\xa8 a 13\xc3\xa8 en la Copa de Consolaci\xc3\xb3 (el campi\xc3\xb3 fou Karel Hromadka). Va empatar al 2n-3r lloc a Montevideo 1925 (2n Torneo Sudamericano, el campi\xc3\xb3 fou Luis Palau). El 1926, en el VI Campionat argent\xc3\xad, va perdre el matx pel t\xc3\xadtol contra Grau (3\xc2\xa0: 5). El 1927 va guanyar el torneig de Buenos Aires pel VII Campionat argent\xc3\xad, per\xc3\xb2 finalment refus\xc3\xa0 de jugar contra Grau pel t\xc3\xadtol. El 1927 va guanyar tamb\xc3\xa9 el pentagonal de Buenos Aires._NEWLINE_Reca va representar l'Argentina a la competici\xc3\xb3 per equips de la II Olimp\xc3\xadada d'escacs a La Haia, 1928 (+4 \xe2\x80\x935 =4)._NEWLINE_Va escriure una monografia sobre la defensa Caro-Kann, Atac P\xc3\xa0nov, de la qual n'era especialista."